A radio ye a transmisión de sinyals a traviés d'a modulación d'ondas electromagneticas con freqüencias por debaixo d'a luz visible. A radiación electromagnetica viacha por medio de campos electromagneticos oscilatorios que trescruzan l'aire y o espacio vueito. Ta transportar a información, se fan cambiar bellas propiedatz d'as ondas radiatas, como l'amplitut, a freqüencia u a fase a consonant con o sinyal a transmitir (que contiene a información deseyata). Quan as ondas de radio pasan por un conductor eletrico, os campos oscilatorios inducen una corrient alterna en o conductor. Ixa corrient conserva a modulación d'a onda radiata y por ixo, a información que carreya se puet desmodular y transformar en sonito u en atros sinyals que portían información.